Man verdrink na hy kinders redFoto: NSRI Craig Lambinon, woordvoerder van die Nasionale Seereddingsinstituut (NSRI), het gesê die voorval het by Smelly Creek plaasgevind. “Met ons aankoms op die toneel is daar vasgestel dat ŉ man die water binnegegaan het om ŉ groep kinders te help wat in die moeilikheid beland het.” Volgens ooggetuies kon die man daarin slaag om talle kinders uit die water te red voor hy self in die moeilikheid beland het en onder die water verdwyn het. Die man is uit die water gehaal waarna mond-tot-mond-asemhaling toegepas is. “Hy is deur paramedici op die toneel dood verklaar.” ŉ Geregtelike doodsondersoek is geopen.